Юрыст і праваабаронца Сяргей Шаўцоў быў падвергнуты адміністрацыйнаму пакаранню ў выглядзе 10 сутак арышту без права абскардзіць пастанову фактычна за калектыўную гутарку на біблейскія тэмы. Па збегу абставін (рашэнне наконт яго было вынесена 24 сакавіка) адбываць пакаранне яму давялося на вуліцы Акрэсціна разам з людзьмі, што трапілі за краты пасля пратэстных акцый на Кастрычніцкай плошчы Мінска (людзі выйшлі з пратэстам супраць фальшавання вынікаў выбараў прэзідэнта 19 сакавіка).